[Den 3. april 2016 oplevede vi historiens største læk af data.]
[Panama papirerne afslørede rige og magtfulde mennesker,]
[som skjulte store summer af penge i offshore kontoer.]
[Hvad betyder dette?]
[Vi fik Robert Palmer fra Global Witness til at forklare.]
I denne uge har der været et stort antal af historier,
der kommer fra lækket af elleve millioner dokumenter
fra et Panama baseret advokatfirma, kaldet Mossack Fonseca.
Afsløringen af disse papirer fra Panama løfter sløret for en lille del
af den hemmelighedsfulde offshore verden.
Vi får et indblik i, hvordan klienter, banker og advokater
går til firmaer som Mossack Fonseca
og siger, "Ok, vi søger et anonymt firma,
kan i skaffe os et?"
Man får lov til at se e-mails,
man får lov til at se beskedudvekslinger,
man får lov til at se, hvordan det fungerer,
Det har allerede haft meget umiddelbare følgevirkninger.
Islands premierminister er trådt tilbage.
Vi har også fået af vide,
at en allieret til den syriske diktator Bashar Al-Assad
har offshore selskaber.
Der har været påstande om, at et 2 mia. dollar pengespor
fører tilbage til præsident Vladimir Putin i Rusland
via hans tætte barndomsven,
som tilfældigvis er en af de bedste cellospillere.
Der er en masse rige individer
og andre, som vil være nervøse for de næste historier
og de næste lækkede dokumenter.
Det lyder som et plot til en spion thriller
eller en John Grisham roman.
Det virker meget distanceret fra dig, mig, normale mennesker.
Hvorfor skal vi bekymre os om dette?
Men sandheden er, at hvis rige og magtfulde individer
kan holde deres penge offshore
og undgå at betale skat, som de skulle,
så er der færre penge til vigtige, offentlige tjenester
såsom sundhedsvæsenet, uddannelse, veje.
Og det påvirker os alle sammen.
For min organisation Global Witness
har disse afsløringer været fænomenale.
Vi har fået verdens medier og politiske ledere
til at snakke om, hvordan nogen kan bruge hemmelige offshore selskaber
til at skjule deres aktiver --
noget vi har snakket om og afsløret i et årti.
Jeg tror, at en masse mennesker finder hele denne verden forbløffende
og at de synes, at denne form for offshore verden er svær at forstå.
Jeg betragter det lidt som en russisk dukke.
Man kan have et firma inde i et andet firma,
som er inde i et andet firma,
hvilket gør det næsten umuligt at forstå,
hvem der står bag disse strukturer.
Det kan være meget svært for dem, der håndhæver loven
eller skattemyndigheder, journalister, civilsamfundet
virkelig at forstå, hvad der foregår.
Jeg synes også, at det er interessant,
at der har været mindre dækning af emnet i USA.
Og det er måske fordi, nogen fremtrædende folk fra USA
ikke har optrådt i disse afsløringer, i denne skandale.
Det er ikke fordi, der ikke er nogen rige amerikanere,
som gemmer deres værdier offshore.
Det er bare på grund af den måde offshore fungerer på,
Mossack Fonseca har færre amerikanske klienter.
Jeg tror, at hvis vi så et læk fra Caymanøerne
eller endda Delaware, eller Wyoming eller Nevada,
ville man se flere tilfælde og eksempler, der går tilbage til amerikanere.
Faktisk skal man i mange amerikanske stater
skaffe færre oplysninger for at starte et firma,
end du skal for at få et lånerkort til biblioteket.
Den form for hemmeligholdelse har gjort det muligt for ansatte i skoledistrikter
at snyde skolebørn.
Det har tilladt svindlere at snyde sårbare investorer.
Dette er den form for adfærd, der påvirker os alle sammen.
Hos Global Witness
ville vi se, hvordan dette rent faktisk så ud i praksis
Hvordan fungerer det egentlig?
Det, vi gjorde var,
at vi sendte en undercover efterforsker til tretten advokatfirmaer på Manhattan.
Vores efterforsker optrådte som en afrikansk minister,
som ønskede at flytte mistænkelige midler til USA
for at købe et hus, en yacht, et jetfly.
Det der var virkelig chokerende var, at alle advokaterne undtagen én
forsynede vores efterforsker med forslag
til hvordan, man kan flytte disse mistænkelige midler.
Det var alle indledende møder,
og ingen af advokaterne valgte at repræsentere os,
og selvfølgelig var der ingen penge, der skiftede hænder,
men det viser virkelig det problem, der er med systemet.
Det er også vigtigt
ikke bare at se dette som en individuel sag.
Dette handler ikke kun om en enkelt advokat,
som har snakket med vores undercover efterforsker og kommet med forslag.
Det handler ikke kun om en enkelt, højtstående politiker,
som er blevet taget i en skandale.
Det her handler om, hvordan systemet
forankrer korruption, skatteunddragelse, fattigdom og ustabilitet.
For at håndtere dette
bliver vi nødt til at ændre spillets regler,
så denne form for adfærd bliver sværere.
Det virker måske lidt dystert og trist,
som om vi ikke kan gøre noget ved det,
som om der ikke er noget, der har ændret sig,
som om der altid vil være rige og magtfulde individer.
Men som en naturlig optimist
kan jeg se, at der er noget, der er ved at ændre sig.
Igennem de sidste par år
har vi set en tendens til større gennemsigtighed,
når det kommer til ejerskab af virksomheder.
Dette emne var sat på den politiske dagsorden
af Storbritanniens premierminister David Cameron
ved G8-topmødet, der blev afholdt i Nordirland i 2013.
Og siden da er EU gået i gang med at skabe
et nationalt centralregister over hvem,
der virkelig ejer og styrer virksomheder i Europa.
Det triste er, at USA faktisk sakker bagud.
Der findes en tværpolitisk lovgivning, der er blevet introduceret i
Repræsentanternes hus og Senatet,
men der er ikke så meget fremgang, som vi gerne ville se.
Vi ville gerne se Panama papirerne,
dette kæmpe indblik ind i offshore verdenen,
blive brugt som en måde at åbne op på i USA og rundt omkring i verden.
For os her hos Global Witness er dette en tid for forandring.
Vi har brug for, at almindelige mennesker bliver sure
over den måde, man kan skjule sin identitet på
ved at gemme sig bag hemmelige selskaber.
Vi har brug for at virksomhedsledere rejser sig og siger,
"Hemmeligholdelse på denne måde er ikke godt for erhvervslivet."
Vi har brug for, at politiske ledere anerkender problemet
og forpligter sig til at ændre lovgivningen for at åbne op for denne hemmeligholdelse.
Sammen kan vi ændre denne hemmeligholdelse,
som lige nu tillader skatteunddragelse,
korruption og hvidvaskning af penge.